b'\n_START_ARTICLE_\nJuan Carlos Aramburu\n_START_SECTION_\n\xc5\xbdivotopis\n_START_PARAGRAPH_\nAramburu je ro\xc4\x91en u ruralnom mjestu Reducci\xc3\xb3n, u pokrajini C\xc3\xb3rdoba u Argentini. Studirao je u sjemeni\xc5\xa1tu u Cordobi te na Papinskom sveu\xc4\x8dili\xc5\xa1tu Gregoriana u Rimu. Za sve\xc4\x87enika je zare\xc4\x91en 1934. godine. Naslovnim biskupom Plataea i pomo\xc4\x87nim biskupom Tucum\xc3\xa1na je postao 1946. godine._NEWLINE_Aramburu je tako postao drugi najmla\xc4\x91i biskup u povijesti katoli\xc4\x8dke Crkve u Argentini. Za svoga \xc5\xbeivota posvetio je deset biskupa. Od 1957. prvi je nadbiskup Tucum\xc3\xa1na. Osnovao je deset novih \xc5\xbeupa u ovoj biskupiji i velik broj crkava. Za geslo je imao Do\xc4\x91i kraljevstvo tvoje (lat. Adveniat regnum tuum). Sudjelovao je na Drugom vatikanskom saboru u razdoblju od 1962. do 1965._NEWLINE_Godine 1967. imenovan je nadbiskupom koadjutorom Buenos Airesa, a 22. travnja 1975. postaje nadbiskupom, naslijediv\xc5\xa1i Antonia Caggiana. Uzdignut je na naslov kardinala godinu dana kasnije, 24. svibnja 1976. godine.'